અમદાવાદ શહેરના દાણીલીમડા ઢોર બજાર પાસે સગીર યુવાને 22 જુલાઇની રાત્રે અંદાજે 2.30 કલાકે ફૂડ સ્પીડે કાર ચલાવી ફૂટપાથ નજીક સુતા કેટલાક લોકોને કચડી નાખ્યા હતા. આ ઘટનામાં બે સ્થાનિકોના મોત થયા છે. જ્યારે પાંચ લોકો ગંભીર રીતે ઘવાયા છે. ઘવાયેલાઓમાંથી એકની હાલત નાજુક છે. મૃત્યુ પામનારમાં એક પુરુષ ઉપરાંત એક સગર્ભા મહિલાનો પણ સમાવેશ થાય છે. બનાવ બાદ સમગ્ર વિસ્તારમાં અરેરાટી વ્યાપી ગઇ છે. સગીર આરોપી દાણીલીમડાનો જ રહેવાસી છે. પોલીસે ગુનો નોંધી સગીરની ધરપકડની કાર્યવાહી શરૂ કરી છે.